CDex
CDex er en såkaldt cd-ripper, der kan optage musik fra dine musik-cd'er og gemme den på computeren. Du kan gemme musikken i det populære MP3-format eller i en række andre formater. 

Du kan desuden få CDex til automatisk at oprette spillelister med den musik, du optager, eller du kan få numrene tilføjet en eksisterende spilleliste.

Hvis du er koblet på internettet, vil programmet selv hente oplysninger om fx kunstner og titel, og du kan bruge oplysningerne til navngivningen af musikfilerne. Oplysningerne gemmes også direkte i MP3-filerne, så du kan få vist dem, når du afspiller musikken i en afspiller som Windows Media Player eller Winamp.